NaiveNeuron/SloPal huggingface dataset:
V. Veteška, podpredseda NR SR: (2005-05-26):
(Prestávka.)
Pellegrini, Peter, predseda NR SR (2015-12-11):
Neviem, čo vám mám na to povedať, pán poslanec. Samozrejme, o vašom procedurálnom návrhu prerušiť rokovanie do pondelka dám hlasovať, keď bude Národná rada uznášaniaschopná. Pán poslanec Blaha, nech sa páči.
Bugár, Béla, podpredseda NR SR (2018-02-09):
Pán poslanec Dostál.
Pellegrini, Peter, predseda NR SR (2015-04-23):
Prezentujme sa hlasujme o prvom návrhu pána poslanca Kollára nepokračovať v prerokovaní tohto vládneho návrhu zákona. (Hlasovanie.) Prítomných 122 poslancov, za hlasovalo 31, proti bolo 71, zdržalo sa 12, nehlasovalo 8. Konštatujem, že tento návrh sme neschválili.
B. Bugár, podpredseda NR SR: (2002-01-30):
P. Finďo, poslanec: Ďakujem za slovo, vážený pán predsedajúci. Som kladne ohromený, pozitívne ohromený touto diskusiou, pretože som očakával trochu iný priebeh diskusie, a musím povedať, že som si myslel, že sa tu vznesie skôr záľaha argumentov, ktoré budú popierať alebo potierať základnú myšlienku tohto poslaneckého návrhu alebo návrhu KDH. Musím povedať, že v skutočnosti Európa nejde tou cestou, ako sme si to pred časom predstavovali, že pôjde cestou liberalizmu v ekonomike a konzervativizmu v obhajobe kultúrno-etických hodnôt. Európa sa dala na cestu, najmä severná časť Európy a časť západnej Európy sa dala na cestu bezbrehého liberalizmu, ktorý pod kepienkom menšieho zla legalizuje rozličné formy predstáv, ktoré ja nemôžem v nijakom prípade podporiť. Veľmi pozitívne na mňa zapôsobilo aj to, že poslanec SDĽ je ochotný podporiť takúto deklaráciu, respektíve stotožní sa s ňou, ja neviem, ako bude nakoniec hlasovať, pretože záver jeho vystúpenia mi pripadal taký, že pokladá za vhodnú túto formu prezentovania názorov. Ale na druhej strane si myslím, že konečne sme sa zaborili aj trochu hlbšie do problémov integrácie, prestali sme sa kĺzať iba po povrchu integračných priorít, ktoré v podstate väčšina z našich občanov stotožňuje iba s ekonomickým blahobytom. Takže ďakujem diskutujúcim aj predkladateľom za to, že skutočne priniesli pozitívne momenty do dnešného odpoludnia. Ďakujem.
Fecko, Martin, poslanec NR SR (2012-09-25):
Ďakujem pekne. Ja by som sa dotkol, Igor, čo si spomínal rušenie tej dávky 17,20 eur, ako keby nejaké to prospechové štipendium. Tak ja by som si dovolil citovať dôvodovú správu k tejto novele: „Novelou zákona sa ruší dávka na účely zabezpečenia základných životných podmienok viazaná na dieťa, ktoré plní povinnú školskú dochádzku. Povinná školská dochádzka je ústavnou povinnosťou ustanovenou v čl. 42 ods. 1 Ústavy Slovenskej republiky a poskytovanie dávky za jej plnenie je neopodstatnené a diskriminačné voči ostatným rodičom, ktorých deti rovnako plnia povinnú školskú dochádzku.“ Ja sa pýtam, je to zákon č. 599/2003, my sme mali protiústavný zákon v tomto ustanovení? Koľkokrát sa menila odvtedy ústava v tomto? To znamená, ja sa pýtam, asi sme mali protiústavný? Takže neviem. Vysvetlite mi to, budem rád. Ďakujem.
Matovič, Igor, poslanec NR SR (2013-09-17):
Ako zrejme, keď ste nám nedovolili stoličku, čo si myslím, že by bolo ľudské a normálne, kolegiálne, tak asi k takému niečomu pristúpime a som rád, že už tu máme zoznam ľudí, ktorí sa ponúkli, že vystriedajú. Takže všetko v porádku. (Reakcia z pléna.) Aj s tými zásobníkmi zopakovať? (Reakcie z pléna.) Myslím si, že ešte dneska párkrát to budeš počuť... (Prerušenie vystúpenia predsedajúcou.)
P. Paška, poslanec: (2004-09-08):
Od zavedenia pluralitného systému povinného zdravotného poistenia v roku 1995 sa predovšetkým očakávalo zabezpečenie dostupnosti, rozsahu a kvality zákonom garantovanej a definovanej bezplatnej zdravotnej starostlivosti, posilnenie solidarity, vytvorenie predpokladov na viaczdrojové financovanie zdravotnej starostlivosti, zvýšenie motivácie a zainteresovanosti všetkých subjektov v systéme, odstránenie takzvaného zvyškového financovania zdravotníctva zo štátneho rozpočtu a jeho nahradenie vlastnými zdrojmi a nakoniec vytvorenie podmienok na efektívnu integráciu nášho zdravotného systému do podmienok Európskej únie. Očakávania, ktoré sa vkladali do pluralitného systému povinného zdravotného poistenia, sa naplnili len čiastočne a najväčším problémom sa stal nárast deficitu finančných prostriedkov na financovanie zákonom garantovanej zdravotnej starostlivosti. Treba povedať, že základnou funkciou zdravotného poistenia je zabezpečenie zdravotnej starostlivosti vrátane liekov, zdravotných pomôcok poistencom zdravotného poistenia. V oblasti poskytovania zdravotnej starostlivosti sa dlhodobo prejavujú určité systémové nedostatky, ktoré je potrebné odstrániť legislatívnymi úpravami. Každým dňom sa zvyšuje, a je to všeobecne známe, vnútorná vonkajšia zadlženosť zdravotných poisťovní a zdravotníckych zariadení, a to napriek opatreniam, ktoré začal realizovať minister Zajac po svojom nástupe do funkcie v roku 2002. Z uvedených dôvodov, dámy a páni, predkladaná právna úprava - návrh zákona o zdravotnom poistení a zdravotných poisťovniach -, má snahu vyriešiť základné neuralgické body a problémy fungovania systému tvorby zdrojov, jeho spravovania a jeho prerozdeľovania. V podstate zákon rieši dve základné oblasti, a tou je povinné verejné zdravotné poistenie a rozsah definovaný zo zákona a druhým je nepovinné individuálne zdravotné poistenie. Dámy a páni, predkladaný návrh v štruktúre, tak ako ho neskôr predstavím, je podľa nás dobrým inštrumentom na to, aby sa podarilo odstrániť najzávažnejšie problémy fungovania slovenského zdravotníctva. Skončil som, pán predsedajúci.
Matovič, Igor, poslanec NR SR (2012-05-03):
148. Ja som zabudol pri tom mojom vystúpení a teraz vlastne som pochopil, že som jednu vec chcel povedať ešte, a to to, že keď som hovoril svoj pohľad na programové vyhlásenie vlády, nemusí byť úplne totožné s pohľadom ostatných poslancov u nás v klube, lebo každý z nich je nezávislý a hlasuje podľa svojho svedomia a má svoje vlastné názory. Jednoducho je im dovolené myslieť svojou vlastnou hlavou. A v tomto duchu aj to vaše vystúpenie bolo a som rád, že ste sa hlavne teda venovali tomu, čomu sa celý život venujete, a po tej odbornej stránke ste programové vyhlásenie vlády rozobrali a to isté očakávam aj od ostatných mojich kolegov v klube.
M. Hort, podpredseda NR SR: (2008-03-27):
Prerušujem rokovanie o tomto bode programu. Hlasovať v súlade s dohodnutým programom budeme aj o tomto bode o 11.00 hodine. A teraz podľa schváleného programu nasleduje prvé čítanie o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 359/2007 Z. z. Tento vládny návrh zákona ste dostali ako tlač 546, návrh na jeho pridelenie na prerokovanie  výborom máte v rozhodnutí č. 557. Skôr ako dám slovo pani ministerke pôdohospodárstva Slovenskej republiky, pani Zdenke Kramplovej, aby vládny návrh zákona uviedla, poprosím všetkých ctených poslancov a poslankyne, ak si chcú niečo povedať, čo nesúvisí s prerokúvaným návrhom zákona, nech si to povedia mimo rokovacej sály už aspoň z úcty k pani ministerke. Ďakujem za porozumenie. Pani ministerka, nech sa páči.
Šimečka, Michal, podpredseda NR SR (2024-01-12):
Ďakujem veľmi pekne. Pán poslanec Holub, Hellebrandt.
Paška, Pavol, predseda NR SR (2012-12-05):
Hlasujeme. (Hlasovanie.) 139 prítomných, 76 bolo za, 58 proti, 5 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. A budeme hlasovať.
V. Veteška, podpredseda NR SR: (2005-05-26):
(Hlasovanie.) Prítomných je 99 poslancov, za 67, proti 1, zdržalo sa 31. Prijali sme uznesenie. Teraz budeme hlasovať o tlači 1101 – Návrh koncepcie privatizácie Železničnej spoločnosti Cargo Slovakia, a. s. Prosím pána poslanca Přidala, aby uviedol hlasovanie ako spoločný spravodajca.
P. Hrušovský, podpredseda NR SR: (2001-10-25):
J. Macejko, minister dopravy, pôšt a telekomunikácií SR: Ďakujem pekne. Vážený pán poslanec, potvrdili ste len to, čo som povedal, diaľnica musí sprístupniť východné Slovensko. Na západnom Slovensku sú úseky viac-menej urobené. Teraz pokračujeme cez stredné Slovensko a na východ sa dostaneme, žiaľ, len cez stredné Slovensko, nie cez Ukrajinu. Ďakujem pekne.
Grendel, Gábor, podpredseda NR SR (2021-11-05):
V rozprave teraz vystúpi pán spravodajca, nech sa páči, áno, pán poslanec Karahuta. A tak isto sa potom prihlásil do rozpravy aj pán navrhovateľ pán poslanec Šíbl, takže až po nich pôjde pán poslanec Zajačik a pani poslankyňa Zemanová.
M. Maďarič, minister kultúry SR: (2009-06-30):
Čo sa týka stanoviska k výročnej správe, pôvodne tam bolo, že by rada mala schvaľovať tú výročnú správu. Myslím si, že zaujatie stanoviska je prijateľný kompromis, ktorý umožňuje manažmentu televízie výročnú správu pripraviť a ďalej si ju obhajovať. K úverom som sa už vyjadril. Ja akceptujem pozmeňujúci návrh. Otázka mechanizmu zmluvy, či je to v zákone vágne pomenované. No ja si myslím, že v zákone môže byť stanovený ten základný mechanizmus. Neviem si predstaviť, že by v zákone bol nejaký podrobnejší popis a obsah tých zmlúv. K pánovi poslancovi Galbavému, ktorý sa vyjadril v tom zmysle, že zmluva so štátom nedáva nárok na peniaze. A ja sa pýtam: Dáva dnes niečo verejnoprávnym médiám nárok na dotácie, ktoré sú im dlhoročne a každoročne udeľované? Tak myslím si, že predsa len tento mechanizmus dáva tomuto nejaký systém lepší. A je tam ešte jedna vec, ktorá hovorí o tom, že tie peniaze na základe zmluvy dostanú. My ako členský štát Európskej únie sme zaviazaní aj určitými smernicami a odporúčaniami Európskej únie podporovať verejnoprávne vysielanie. Takže ak máme v našom zákone inštitút zmluvy, ak sme zodpovedným členom Európskej únie, tak niet dôvodu pochybovať o tom, že na základe zákonom zavedenej zmluvy tie prostriedky do Slovenskej televízie a Slovenského rozhlasu prídu. A úplne na záver. Zmluva medzi štátom a verejnoprávnymi médiami je nástroj naozaj štandardný, ako tu bolo dnes spomenuté. A dokonca aj v štátoch, ktoré sú oveľa väčšie ako Slovensko, majú ďaleko vyššie poplatky koncesionárske a majú aj ďaleko väčší počet poplatníkov. Tento návrh zapadá do systému zmien financovania verejnoprávnych médií. A minimálne posúva to súčasné, ako som spomenul, náhodné, dlho a každoročné udeľovanie dotácií k systému, ktorý zaručuje tvorbu nových programov vo verejnom záujme a účelových investícií na základe dlhodobej stratégie rozvoja programovej služby. Ďakujem.
Šipoš, Michal, poslanec NR SR (2023-10-25):
Sľubujem. (Potlesk.)
Dostál, Ondrej, poslanec NR SR (2019-12-04):
Vážený pán minister, dámy a páni vrátane odchádzajúcich pánov poslancov, sme v prvom čítaní k návrhu novely zákona o sudcoch a prísediacich a o zmene a doplnení niektorých zákonov. Čo-to sme si už povedali v rozprave o skrátenom legislatívnom konaní a návrh, ktorý máme na stole, má, dá sa povedať, dva základné body. Jeden sa týka verejnosti hlasovania, rozhodovania Súdnej rady a tam, myslím, že nie je žiadny spor, s tým sme všetci uzrozumení, podporujeme to a vidíme to ako pozitívny krok k zvýšeniu transparentnosti rozhodovania tohto dôležitého, najdôležitejšieho orgánu súdnictva. Druhá, druhý bod, ktorý sa týka ako sudcov, tak prokurátorov, rieši možnosť dočasne pozastaviť výkon funkcie sudcu... (zaznievanie gongu), ako aj výkon funkcie prokurátora nad rámec tých dôvodov, ktoré... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-11-09):
Pán poslanec Lipšic.
Kmec, Stanislav, poslanec NR SR (2017-06-13):
Vážený pán predsedajúci, vážené pani poslankyne, vážení páni poslanci, v rozprave vystúpil jeden pán poslanec. Procedurálne návrhy neboli podané. Preto prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-05-21):
(Hlasovanie.) 140 prítomných, 138 bolo za, 2 sa zdržali. Body sme schválili.
Spišiak, Jaroslav, poslanec NR SR (2023-12-19):
Ďakujem za slovo. Natália vo svojej reči veľmi podrobne, veľmi precízne, až na paragrafové znenie, zanalyzovala to, čo tu máme doteraz, a to čo tu chceme mať odteraz aj s patričnými otázkami, že prečo, načo, akým spôsobom na tie odpovede. Tie odpovede sme tu zatiaľ nedostali, ale mňa zaujali na úvod len dve hlavné veci týkajúce sa cestovného ruchu, ktoré neboli vôbec analyzované, lebo nie sú ani vôbec zdôvodňované v tom návrhu. Čiže kúpeľný cestovný ruch a kongresová turistika. Ja som sa nad týmito dvoma pojmami zamyslel alebo zvažoval som v kontexte všetkých navrhovaných zákonov, ktoré tu máme prerokovávať v skrátenom legislatívnom konaní, my ich nazývame pracovne, že promafiánske. Čiže ide sa tu zrušiť boj proti organizovanej kriminalite, zruší sa špeciálna, špecializovaná prokuratúra, ktorá je na to určená. Vidíme, že sú reštrukčné, organizačné opatrenia na NAKA, ktorá je určená na boj proti organizovanej kriminalite, znižujú sa tresty za kriminalitu. Všetko sa robí kvôli tomu, aby sa ako keby nemohla odhaľovať, vyšetrovať a súdiť organizovaná kriminalita. Toto je živné prostredie pre tú samotnú ani nie tak možno slovenskú, ale medzinárodnú, lebo pamätám si časy, kým sme nemali tieto špecializované útvary a pracoviská, tak tu boli Rusi, Čečenci, Dagestanci, Srbi, Albánci, dokonca talianska 'Ndrangheta tu mala svoje odnože a títo všetci veľmi dôsledne analyzujú právne poriadky jednotlivých štátov a umiestňujú svoju turistiku a svoje kongresy tam, kde je to najmenej riskantné.
Ďuriš Nicholsonová, Lucia, podpredsedníčka NR SR (2017-04-06):
Čo sa tam udeje? Keď mám tie informácie ja o tom, tak predpokladám, že pán minister má tiež tie informácie. Zaujíma ma, ako to rieši. A posledná vec; ja nehovorím o Penicilíne, ale o ťažkých psychiatrických liekoch, ktoré sa predpisujú zväčša dospelým osobám. Posledná vec, o ktorej som chcela hovoriť, je manipulácia štatistík nezamestnanosti. Tvrdím, že pán minister Richter manipuluje vo veľkom štatistiky nezamestnanosti. Dal príkaz na úrady práce, aby ľudí vyhadzovali z evidencie. (Potlesk.) Ide v prvom rade, ide v prvom rade o zdravotne postihnutých občanov, mám desiatky mailov, ktoré mi ľudia píšu, že ich oslovujú pracovníci z odborov zamestnanosti, aby sa nechali dobrovoľne vyradiť, že sú tam zbytočne a že štát za nich aj tak platí poistné a podobne. Ľudia naletia, úradníci im tvrdia, že aspoň nebudú štátom prenasledovaní a nebudú sa musieť hlásiť na úrady práce. Ľudia si však neuvedomia, že tak strácajú možnosť zamestnať sa a zamestnanie je pre nich jediná možnosť, ako sa integrovať do spoločnosti. Rovnako sa zbavujú na úradoch práce z evidencie nezamestnanosti ľudí v hmotnej núdzi, dlhodobo nezamestnaných, predovšetkým z prostredia rómskych osád. Poberateľov rodičovského príspevku klamú, že nemôžu poberať rodičovský príspevok na dieťa do troch rokov a popritom byť v evidencii, a tak podpíšu papier o vyradení. A tak sa pripravia podvodom o možnosť zamestnať sa, lebo keďže nie sú v evidencii, potenciálni zamestnávatelia ich nezamestnajú, keďže stratia nárok na poberanie príspevku na zamestnanie evidovaného nezamestnaného, § 50j. Rovnako úrady požadujú od evidovaného nezamestnaného do troch dní potvrdenie o zamestnaní, lenže to sa nedá získať. Píšu mi ľudia, ktorí získavajú vo veľkom ľudí z evidencie, napríklad pre SBS-ky, a oni sami sa zastávajú týchto evidovaných nezamestnaných, že nie je možné im takýto doklad zabezpečiť, lebo najprv zbierajú dostatok životopisov a až potom organizujú pracovný pohovor. Keď ale evidovaný nezamestnaný neprinesie potvrdenie do troch dní, vyraďujú ho z evidencie. Preto tvrdím, že tlačovky pána Richtera sú klamstvom, vyhadzujú ľudí z evidencie a snaží sa im tak zničiť možnosť zamestnať sa. A to všetko len preto, aby sa každý týždeň s klesajúcimi číslami mohol objaviť na TA3. Veľmi pekne vám ďakujem, kolegovia, hlavne vám, ktorí ste tlieskali. (Potlesk.)
L. Nagy, poslanec: (2001-10-19):
I. Presperín, podpredseda NR SR: Pán poslanec Ivan Hudec vystúpi v rozprave. I. Hudec, poslanec: Vážené panie poslankyne, vážení páni poslanci, vážený pán predsedajúci, vítam prijímanie tejto právnej normy, ale chcem upozorniť na dve skutočnosti, ktoré podľa môjho názoru táto právna norma ešte v druhom čítaní bude musieť v rámci korektúr absolvovať. Prvá je poznámka o tom, že je škoda, že v § 1 návrhu tohto zákona je definovaný cudzinec, ale nie je aspoň odvolávka na zákon o zahraničných Slovákoch, ktorí by mohli mať aj v tomto zákone zaručený miernejší režim. A druhá vec sa týka tohto návrhu zákona, kde v § 39 bolo možné definovať veľmi účinnú, aktívnu imigračnú politiku Slovenskej republiky, že tá definícia udeľovania trvalého pobytu je veľmi úzka. Myslím si, že všetky štáty Európy, či už vyspelejšie, alebo menej vyspelé, sa jednoducho snažia aktívnou imigračnou politikou dopĺňať tie straty, ktoré v rámci straty mozgov alebo talentov všetky tieto štáty strácajú. Vieme veľmi dobre, že veľmi aktívne nasáva tieto osobnosti, najmä mladých talentovaných ľudí a ľudí, ktorí sú obrovským prínosom nielen pre hospodárstvo, ale aj pre šport, kultúru aj pre iné odvetvia spoločenského života. Jednoducho tu sme trošku zmeškali túto príležitosť. A takisto si myslím, že tento zákon by mal obsahovať ustanovenie mimoriadneho režimu pre ministra vnútra alebo iný orgán, ktorý určí ústavodarné zhromaždenie, tak, aby bolo možné urýchlene podporiť v zdôvodnených prípadoch takéto aktívne imigračné kroky. Napriek tomu si myslím, že je dobré, že takýto návrh zákona je tu, a prosím kolegov poslancov, aby uvažovali pri druhom čítaní o doplnení tohto zákona práve o tieto momenty. Ďakujem za pozornosť. I. Presperín, podpredseda NR SR: Ďakujem, pán poslanec. Vyhlasujem všeobecnú rozpravu o tomto bode programu za skončenú. Pýtam sa pána ministra, či chce reagovať na rozpravu. Nech sa páči.
Danko, Andrej, predseda NR SR (2017-06-15):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi.
Figeľ, Ján, podpredseda NR SR (2015-12-11):
Nech sa páči, Zsolt Simon.
Glváč, Martin, podpredseda NR SR (2018-11-27):
Pán poslanec Mazurek.
V. Veteška, podpredseda NR SR: (2003-12-10):
J. Banáš, poslanec: Ja ďakujem Jožkovi Heribanovi za tú lichôtku, že si ma cestujúci v električke pletú s ním, lebo tiež je veľmi dobrý a tvorivý kolega. Rád by som povedal len dve poznámky k tomu národnému divadlu. Ráno som už jednu povedal, ale nedá mi ju nejako opäť zopakovať, pretože ja tvrdím, že národné divadlo je vtedy národné, keď sa v ňom hrajú národné hry, alebo hry národnej proveniencie. Pokiaľ viem, tak národné divadlo z tvorby Bukovčana, Zahradníka, Stodolu, Barča-Ivana, Petra Zvona, Štefana Králika, Petra Karvaša či Soloviča a ďalších nehrá vôbec nič. Po druhé, chcem povedať, mám taký pocit, že troška fetišizujeme to národné divadlo, teda budovu nového národného divadla. Ja poviem veľmi praktickú otázku, skúsme si predstaviť, že by činohra alebo opera národného divadla hrávala v Istropolise, aké by tam asi boli návštevy. A po tretie, chcem povedať, viete, tá kultúrnosť nespočíva len v národnom divadle. Ja mám takú smutnú skúsenosť, bol som pred týždňom v Modre a bol som na cintoríne, kde je pochovaný Ľudovít Štúr, na jeho pamätníku sa už tie písmená ani nedajú prečítať. A to patrí pod obec, pod mesto Modra. Na záver len dovoľte podporiť tú myšlienku, čo povedal Jozef Heriban. Ideme do únie, ideme do NATO, budú tu samity, budú tu rôzne stretnutia, bude, teraz ideme vytvárať výbor pre európske záležitosti, ktorý bude mať zhruba 20 ľudí a takých bude 25. Keď si to zoberiete, tu bude 500 ľudí a budú mať spoločné porady. My nemáme tých ľudí kde umiestniť. Možno by naozaj stálo za úvahu vyňať túto budovu ako samostatnú kapitolu do budúcna a urobiť z toho jedno reprezentatívne kongresové centrum Slovensko. Ďakujem pekne.
Kramplová, Dagmar, poslankyňa NR SR (2024-04-24):
Ďakujem. Pán poslanec Prostredník poukázal na to, že organizovaná občianska spoločnosť je dôležitou súčasťou spoločnosti. Áno, s tým sa dá súhlasiť, ale presne tak, ako jej dôležitou súčasťou sú aj politické strany, podnikateľský sektor a podobne. Len treba si povedať aj to, že kým financovanie podnikateľského sektora, politických strán musí byť transparentné, musí byť jasné, kto je konečný užívateľ výhod, tak u mimovládnom sektore sa to úplne presne povedať nedá. Preto je tu oprávnená požiadavka na to, na odkrytie pozadia financovania organizácií, ktoré mnohé vykonávajú aj politickú činnosť. Všetci vidíme a už mnohé roky, že s blížiacimi voľbami sa sieť mimovládnych organizácií, ktoré vykonávajú politickú činnosť, aktivizuje a zapájajú sa priamo do politického boja v prospech určitej časti politického sektora. Prichádzajú s heslami, tak ako už bolo povedané, Za slušné Slovensko, nechceme tu zostať a podobne. Je preto plné právo občanov, aby vedeli, kto k nim hovorí a koho záujmy zastupujú. Častokrát tu zaznieva argument o tom, že je hanbou, aby bola mimovládka označená, že je spoločnosť financovaná zo zahraničia. Určite žiadna, ktorá vykonáva charitu a dostane peniaze zo zahraničia, bude rada, že ich dostane, tak pre nich to hanba nebude. Ďakujem.
Danko, Andrej, predseda NR SR (2019-10-28):
Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, prezentujme sa a hlasujme. (Hlasovanie.) Prítomných 134, za 122, zdržalo sa 10, nehlasovali 2 poslanci. Konštatujem, že sme návrh schválili a Národná rada teda vyslovila súhlas s uvedenou zmluvou. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s Dodatkovým protokolom k dohovoru o počítačovej kriminalite týkajúceho sa trestnoprávneho postihu činov rasovej a xenofóbnej povahy (tlač 1673). Pán poslanec Ježík, prosím, aby ste uviedli hlasovanie. (Hlasovanie o návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru o počítačovej kriminalite týkajúceho sa trestnoprávneho postihu činov rasovej a xenofóbnej povahy spáchaných prostredníctvom počítačových systémov a odvolaním výhrady a zmenou vyhlásení k Dohovoru o počítačovej kriminalite , tlač 1673.)
Žiga, Peter, podpredseda NR SR (2024-09-26):
Vážené panie poslankyne, vážení páni poslanci, chcem sa opýtať, či každý využil právo odovzdať svoj písomný prejav, aby bol uverejnený do doslovnej zápisnice, aby sme mohli pokračovať hlasovaním? Budeme pokračovať hlasovaním. Pani poslankyňa Kolíková, procedurálny návrh.
Gašpar, Tibor, podpredseda NR SR (2024-09-20):
Ďalšia v poradí s faktickou poznámkou pani poslankyňa Plevíková.
Jurinová, Erika, podpredsedníčka NR SR (2013-02-12):
S reakciou na faktické poznámky pán poslanec Kvasnička.
Heger, Eduard, poslanec NR SR (2018-12-06):
Ďakujem veľmi pekne. Áno, ďakujem pekne za všetky pripomienky, ktoré zazneli ako dobré doplnenie. Pán Kažimír je dlhoročný súpútnik Roberta Fica. To vieme všetci. A to hovorí samo za seba, čiže ja myslím, že práve pán Ódor aj pán Tóth sú tým benchmarkom toho, ako by mala byť táto inštitúcia obsadzovaná. Pretože jednak aj tak, ako si povedal, Eugen, pán Ódor dostal silný mandát práve kvôli svojim výsledkom. To nebola žiadna osobná sympatia. Tu vôbec nešlo o to, aký je človek v súkromí alebo podobne, ale zaňho hovoria výsledky, pretože práve takíto ľudia takéhoto typu sa na túto inštitúciu hodia. Iní sa hodia zase na niečo iné. Ale táto inštitúcia potrebuje mať presne tých odborníkov, ktorí hľadia na merito veci, nemajú skúsenosť s politikou práve preto, aby sa nesprávali politicky, ale aby sa správali vždy odborne, zodpovedne a nezávisle, pretože táto inštitúcia má presne tento duch, tohto ducha a má tento účel, a to musíme chrániť. A ja si myslím, že máme takýchto ľudí, ako bol pán Tóth alebo pán Ódor, ďalších, ktorí by mohli, a práve pre nich je ten kariérny rast pripravený v týchto inštitúciách. Čiže ak my tieto funkcie obsadzujeme nomináciami politickými, tak ako keby bránime rozvoju týchto kapacít, lebo to sú kapacity. To sú naozaj odborné kapacity, ktoré potrebujeme práve aj v tých krízových časoch. Lebo na koho sa obrátite, keď ste v ťažkostiach? Na odborníkov, ktorí tomu rozumejú, a čím fundovanejší odborníci sú, tým viac má tá krajina nabité. A my toto si potrebujeme jednak chrániť, potrebujeme si to vychovávať takýchto odborníkov a potrebujeme im dávať priestor. Takže ten benchmark je práve v tých menách, ktoré tu zazneli, pán Ódor, pán Tóth a pod., a toto sú ľudia, od ktorých by sme mali, kde by sme mali hľadať, výhradne by sme mali hľadať nástupcov na tieto funkcie. Ďakujem.
Kaliňák, Robert, podpredseda vlády a minister vnútra SR (2014-11-10):
Ďakujem pekne. Keď hovoril pán poslanec Blaha, tak ste sa mu vysmiali, ale zároveň ste sa vysmiali aj Alexandrovi Dubčekovi, pretože ten chcel presne ten typ nie komunistického socializmu, ale toho, čo bolo vo Švédsku, čo bolo v Rakúsku vtedy. To je vaše neporozumenie reality. A to ste teraz iba deklarovali v tomto smere vašu... (Reakcie z pléna.)
Mikloško, Jozef, poslanec NR SR (2014-05-14):
Ja som sa neoboznámil detailne s celým zákonom, lebo je veľmi rozsiahly. Ale mám v blízkej rodine viacero ľudí, ktorí sa sociálnej práci budú vždy venovať. Takže dovolím si povedať pár poznámok. Áno, je pravdou, že mnohé univerzity fabrikujú veľa sociálnych pracovníkov na rôznych úrovniach vedomostí, a teda nejaký poriadok a systém do toho sa požaduje. Hodnotím, že tuná je prvý pokus urobiť v tom systém a poriadok, do sociálnej práce a sociálnym pracovníkom. Chcem zdôrazniť len to, neviem to celkom, či v zákone sa dá postihnúť, že človek, keď sa dá na toto povolanie, tak už jasne sa vie, že nikdy nebude bohatý, že vždy bude vlastne žiť pre druhých a že k tomu teda ťažko mať nielen kvalifikáciu, k tomu treba mať aj srdce a vzťah a – povedal by som – určitú empatiu, lásku k ľuďom, ktorí sú väčšinou na okraji spoločnosti. Človek, ktorý nemal takúto prosociálnu výchovu od mladosti v rodine, nevidel príklad, vždy len ja, ja, ja, vždy len vysoké nároky a tak ďalej, tak ťažko túto vlastnosť získa vo vyššom veku, a teda nieže len sám na to doplatí, ale ťažko môže niekedy robiť sociálnu prácu. Žiaľ, niektorí sú tam aj takíto, narážame na to, že túto vlastnosť nemajú, a pritom sa snažia robiť sociálnu prácu. Chcem zdôrazniť to, že napr. v programe CDÚ/CSÚ sa veľmi zdôrazňuje rozširovať zamestnanosť cez sociálne služby. Dávajú do toho veľké peniaze aj pre nezamestnanosť to veľmi môže pomôcť, lebo starých, chorých, zdravotne postihnutých, z mnohodetných rodín, drogovo závislých, Rómov atď. bude stále dosť. Aj viac. Ten podnet, aby sa dalo viac do sociálnych služieb aj finančne, môže pomôcť nezamestnanosti aj sociálnej situácii u nás. Ďakujem.
Hrušovský, Pavol, podpredseda NR SR (2010-09-08):
Ďakujem, pán poslanec, prosím, zaujmite miesto pre spravodajcov. Pýtam sa, či sa chce niekto prihlásiť do rozpravy ústne. Písomne, rovnako ani pri predchádzajúcich bodoch, sa žiaden z poslancov nechcel vyjadriť v rozprave, konštatujem, že ani pri tomto bode programu, preto prerušujem rokovanie o ňom. Ďakujem pánovi generálnemu riaditeľovi za uvedenie správy, spoločnému spravodajcovi za prednesenie informácie. Prerušujem... Dovidenia. Prerušujem rokovanie 5. schôdze Národnej rady, ktorá bude pokračovať po skončení rokovania 6. schôdze, teda netrúfam si v tejto chvíli stanoviť ani deň, ani hodinu, kedy tak môže byť, ale oznámiť vám, že prerušujem rokovanie až do skončenia 6. schôdze. Prajem vám príjemnú dobrú chuť. (Prerušenie rokovania o 12.03 hodine.) (Po prerušení rokovania 5. schôdze NR SR sa začalo rokovanie 6. schôdze NR SR o 14.00 hodine.)
J. Vaľová, poslankyňa: (2008-09-04):
V jednej obci sa ľudia živili chovom oviec. Keďže vlci začali tieto ovce napádať, museli si nejako pomôcť, povedali pastierovi, že „pamätaj si, pastier, ak budeš potrebovať pomoc, my tie ovce potrebujeme ochrániť, tak zvolaj celú dedinu, stačí zatrúbiť“. Pastier, keď tak sedel a rozmýšľal, povedal: „Naozaj je to pravda, že keď ja zatrúbim, príde celá dedina?“ Tak zatrúbil a tá dedina prišla. Ale vlkov nebolo, takže povedal tým ľuďom, že on to iba skúša. Druhýkrát, keď tak sedel sám, asi o tri dni si povedal: „Akú ja mám strašnú moc, stačí zatrúbiť a celá dedina príde, čo by som tú moc nevyužil.“ Zatrúbil druhýkrát, všetci zase pribehli v plnej zbroji a vlkov nikde. O pár dní vlci napadli ovce, a keď pastier trúbil, nikto neprišiel, lebo ho nikto nebral vážne. Vážená opozícia, vy takto zvolávate schôdze, trúbite na poplach miesto toho, aby ste využili veci obvyklé v tomto právnom štáte, ak chcete ministrom povedať, že porušili zákon, a nikto vás už neberie vážne. A vystúpila som preto, že mi to hovoria občania, že je to mrhanie časom, je to mrhanie financiami a vlastne tým, že si chcete porozprávať a chcete sa zviditeľniť. Ľudia, ktorí majú skutočné dôkazy, použijú úplne iné prostriedky, pretože Slovensko je právny štát, a dokážu vinu či nevinu a nerozprávajú svoje hypotézy. Bojím sa toho, že tento parlament naozaj o chvíľu kvôli opozícii nikto už nebude brať vážne ako toho pastiera. Ďalšiu vec by som chcela povedať k bodu B, kde vystúpil pán Mikloško, kde dal návrh pán predseda Mečiar. Ja sa spýtam, ak mne občania povedali v druhom pilieri, ktorí nie sú u vašich poslancov poistení, urobili ste na mňa pohon, taký pohon, že ma vypočúvala polícia, vypočúvali ma aj rôzne orgány a dokonca sa médiá neštítili napísať, že som trestne stíhaná, na moju obhajobu vystúpil aj pán predseda vlády. Nikdy som trestne stíhaná nebola a nie som. A zrazu vy niečo prinesiete do parlamentu, má to čísla a vy nenesiete zodpovednosť. To znamená, že poslanci SMER-u sú tí, ktorých môžu štvať všetci, tí, ktorí musia byť stíhaní, tí, na ktorých dávate oznámenia, ale vaši poslanci sú bez viny, bez úhony a môžu doniesť akýkoľvek materiál do parlamentu a nikto nemôže sa ich pýtať, odkiaľ je, a dokonca aj vytiahnuť si zo spisu, neviem odkiaľ. To je druhá vec. A posledná vec, s ktorou som chcela vystúpiť, je, desať rokov som bola prísediaca, lebo takzvane bola som laický sudca v Humennom na Okresnom súde, a keďže sa stretávam práve so sudcami, povedali mi takú vážnu vetu, ktorú som si zapamätala, pretože vždy sa spýtam ľudí, vždy sa spýtam občanov, ako vnímajú aj daných ministrov, aby som vedela, pretože ako správny poslanec musím vedieť, aká je v meste situácia, nielen v meste, ale aj v iných. A oni mi povedali takú krásnu vetu, ktorú vám teraz prednesiem: „Vážená pani poslankyňa, pán minister Harabin, jeho skúsenosť a rozvážnosť si vážime, pretože vedie svoje ministerstvo veľmi dobre a odborne. Nedá sa to porovnať s mladíckou nerozvážnosťou a neskúsenosťou pána Lipšica.“ Tým som skončila. Ďakujem. (Potlesk.)
Šimko, Jozef, poslanec NR SR (2021-12-07):
Ďakujem pekne za slovo, vážený pán predsedajúci. Vážený pán kolega, pán Šudík, ja som si vás podrobne vypočul, aj tú príhodu s tou starenkou z Humenného. Verte mi, že tá situácia nie je taká len na východe Slovenska v Humennom. A taká istá situácia je aj na juhu Banskobystrického samosprávneho kraja. Tam tie dôchodky tiež sú 300-400-eurové. A s takými istými problémami sa boria aj títo naši dôchodcovia aj v okrese Rimavská Sobota, Lučenec, Poltár, Revúca, Rožňava a tak ďalej a tak ďalej. Ale ja by som tu chcel na jednu vec poukázať. Pán Matovič navrhoval sumu 500 eur plus 100 eur. Ja som pred chvíľou vyzval pána Matoviča, aby uvažoval nad tým, či by sa nedalo zmeniť, tá suma 500 plus 100 na 300 plus 300. A prečo to navrhujem? Tých 500 eur za očkovanie v podstate by šlo možnože v mesiaci marec, apríl, máj budúceho roku. Ja navrhujem, aby tá tristovka z tých 600 eur, aby to išlo do konca mesiaca január, aby sme v prvom rade tým našim dôchodcom pomohli, či na východe, či na strednom Slovensku. A, kolegyne, kolegovia, ja som tento návrh v podstate do určitej miery už aj predrokoval aj s pánom predsedom Národnej rady, s pánom Kollárom. Verte mi, že nebol proti. Ak ste počuli aj pána Tomáša, aj on naznačil, že toto by snáď bolo riešenie. Alebo napríklad aj dokonca aj pán Kotleba, že dalo by sa nad tým uvažovať. Vážené kolegyne, kolegovia, ak chceme, aby tento zákon prešiel do druhého čítania, aby sme to mohli v podstate o tom hovoriť ďalej, prosím vás, vážený pán predseda, vážený pán minister, uvažujte nad tým, či by sa to nedalo zmeniť. Pretože ak to nezmeníte vy, iný to nevie zmeniť. Tak v tom prípade sa stane to, že tento zákon pôjde do zabudnutia a nedostane ani jeden dôchodca nič. Ani zaočkovaný, ale ani dôchodca nad 63, 64 rokov. Tak preto vás prosím, vážený pán Matovič, zvážte tento návrh. Ak to dáte, dáte prísľub, som presvedčený, že to ľudia podporia do druhého čítania. Ďakujem pekne.
Hrnčiar, Andrej, podpredseda NR SR (2016-10-19):
V zmysle rokovacieho poriadku o vystúpenie v rozprave požiadal spravodajca. Nech sa páči, pán poslanec Madej.
Kollár, Boris, predseda NR SR (2022-04-27):
Neni. Ešte ideme hlasovať, len som vám dal slovo. Nech sa páči, dokončite to už.
Blaha, Ľuboš, podpredseda NR SR (2023-12-13):
Takisto vás poprosím písomne. A ešte nemám od pána Pročka. (Reakcia z pléna: „Áno, už idem!“ ) Výborne. A ešte pána kolegu, dobre? Písomne vás poprosím. A takisto, pani kolegynka, že by ste to napísali. (Reakcia z pléna.) Máme tam ešte nejaké procedurálne návrhy? Môžete mi to posunúť? Aha, výborne. Pán poslanec Peter Pollák, nech sa páči.
Blanár, Juraj, podpredseda NR SR (2022-11-08):
Prezentujme sa a hlasujme o postúpení zákona do tretieho čítania. (Hlasovanie.) Prítomných 130 poslancov, za hlasovalo 92, proti boli 30, zdržalo sa 7, 1 nehlasoval. Konštatujem, že sme v treťom čítaní . Otváram rozpravu v treťom čítaní. Kto sa hlási do rozpravy? Konštatujem, že nikto. Uzatváram rozpravu a poprosím uviesť záverečné hlasovanie, pán spravodajca.
Blanár, Juraj, podpredseda NR SR (2021-09-24):
S faktickou poznámkou pán poslanec Marek Kotleba.
Přidal, Alojz, poslanec NR SR (2010-11-03):
Ja len minútku. Ja som veľmi prekvapený úrovňou diskusie, ktorá tu bola. Ja si myslím, že naozaj bola viac odborná ako politická. Príjemne ma prekvapil aj pán Jahnátek, aj pán Lazár a určite tam bola nejaká miera politika, ale taká, ktorá podľa mňa bola prijateľná. Ďakujem aj za vystúpenie pánovi Golianovi, ktorý sa vyjadril ako odborník, pán Dostál ako filozof. Naozaj aj mňa by mrzelo, keby tí, čo už majú vydané stavebné povolenia, mali problémy s retroaktivitou. A to musíme upraviť a, samozrejme, predpokladám, že tam budú treba aj ďalšie pozmeňujúce návrhy. Trošku ma prekvapilo vystúpenie pána poslanca Žigu, ktoré bolo čisto politické, a ako spomínal aj pán predkladateľ, jednoducho niektoré veci, ktoré uvádzal, boli v rozpore s tým, čo uvádzal jeho stranícky kolega Jahnátek. A ešte teda pán Lazár hovoril niečo o navýšení ceny 0,5-percentnom. Pán minister Jahnátek, bývalý teda, hovoril o navýšení ceny 10-percentnom. Jednoducho musíte priznať, že ste nám tu nechali zase nejaký dlh, nejaký problém s tým, že ste sa nekriticky zamerali na vzor Česka a Nemecka, ale my to vyriešime. A chcel by som vám pripomenúť, že teda to nie je jediný dlh v energetike. Aj v rozpočte verejných financií na rok 2010 sa počítalo so zavedením príplatku k cene elektriny na likvidáciu jadrovoenergetických zariadení s príjmami na úrovni 16,6 mil. eur a takýto príplatok však tá predchádzajúca vláda zabudla zaviesť. Čo sa týka privatizácie, tak tento zákon s privatizáciou naozaj nemá nič spoločné. Ďakujem za pozornosť.
Jurinová, Erika, podpredsedníčka NR SR (2015-10-06):
Ďakujem, pán poslanec. Na vaše vystúpenie nie sú faktické poznámky. Uzatváram možnosť prihlásiť sa, dávam možnosť teraz prihlásiť sa do rozpravy ústne. Uzatváram možnosť prihlásiť sa. Do rozpravy je prihlásený jeden jediný pán poslanec, pán poslanec Osuský, zároveň mu dávam slovo.
Kollár, Boris, predseda NR SR (2023-06-15):
Pán poslanec Podmanický, nech sa páči.
Hrnko, Anton, poslanec NR SR (2019-06-20):
Ďakujem. V mene troch klubov vzhľadom na to, že ráno v piatok idem na lekárske vyšetrenie, požiadal by som o preloženie zákona 42, ak by pripadol na čas medzi deviatou a jedenástou, bol preložený po jedenástej hodine.
Kotleba, Marian, poslanec NR SR (2018-05-28):
Janka, ja som ťa počúval, aj keď nie celú tú tvoju, tvoj príspevok do rozpravy. Zaujali ma dve také, dva také momenty. Jeden moment, keď si hovorila o tom, že kto je oprávnený rozhodovať o živote a či teda tí, ktorí sú za potraty, chcú rozhodovať o živote alebo o bytí, nebytí tých detí. V tom je vlastne to úskalie a tá tenkosť toho rozhodovania v tejto otázke, že nie sú to tí, ktorí chcú potraty obmedziť, ktorí by rozhodovali o živote, pretože my len chceme dať tým deťom šancu na život. Ale, naopak, rozhodovať o živote chcú tí, ktorí tie potraty propagujú, ktorí chcú, aby boli dostupné, aby sa tie deti mohli absolútne bezdôvodne zabíjať, tí chcú rozhodovať o živote, pretože tí chcú, aby právo zobrať život bolo ako právo si ísť kúpiť tiktaky, absolútne bežná záležitosť, naopak, my sme tí, chcú to právo na život chrániť. Keď si opísala tie príhody a tie pocity tých žien a dievčat, ktoré boli na tom potrate, tak bolo to maximálne autentické z tvojich úst, pretože, to možno mnohí kolegovia nevedia, si dlhoročná sestra z ára, kde si zažila tie najťažšie prípady polytraumy ľudí, ktorí neprežili svoje úrazy, a veľmi osobne si vnímala, aký je ten život krehký a ako veľmi jednoducho sa vie z toho človeka jednoducho vypariť a stratiť. A práve preto si vážim, že si to povedala tak, ako si to povedala. Ďakujem pekne.
Jurinová, Erika, podpredsedníčka NR SR (2015-03-19):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku do rozpravy, pýtam sa, či sa chce niekto do rozpravy prihlásiť ústne. Nie je tomu tak. Uzatváram možnosť prihlásiť sa do rozpravy. Zároveň vyhlasujem všeobecnú rozpravu za skončenú. Prerušujem rokovanie o tomto bode programu. Tým, že sa blíži 19.00 hodina, poďakujem vám, panie poslankyne, páni poslanci, a prerušujem rokovanie dnešného dňa. (Reakcia z pléna.) Jój, záverečné slovo som zabudla udeliť, takže, áno, takže vraciam sa späť, rozprava je ukončená a záverečné slovo prednesie pán poslanec zajtra ráno o 9.00 hodine. Ospravedlňujem sa. Prajem vám teda pekný večer, stretneme sa zajtra ráno pri záverečnom slove k zákonu o príspevku na starostlivosť o dieťa. (Prerušenie rokovania o 18.59 hodine.)
Pročko, Jozef, poslanec NR SR (2024-01-08):
To bolo dobré. Zoznam. No, vy ste poukázali v závere na to, že verejnosť má iný názor na to, čo pripravuje Fico a koalícia organizovaného zločinu. Ja musím povedať, že nielen verejnosť, ale celá Európa, slušná Európa, má na toto iný názor ako Fico. Ale vrátim sa k tej verejnosti. A je veľmi dôležité, aby ľudia naozaj počuli pravdu, aby počuli, o čom to je. Nielen to vecné, ale nielen teda tú formu, ale ten obsah. A na tých námestiach, ja verím, že príde čo najviac ľudí. Ja som hlboko presvedčený, že Slováci vidia, čo tu Fico robí. Ja som hlboko presvedčený, že Slováci vedia, čo Fico robí, a že Ficovi ukážu, že prestaň, Fico. Dnes tu už zaznelo a vy ste to spomenuli, naozaj je len 79 poslancov a dnes ich bolo 76, to znamená, že verejnosť je nielenže povinná, ale tí slušní ľudia, ktorí chodia na to námestie, tak ich povinnosťou je povedať tomu Ficovi: „ Fico, je tu ešte aj iná možnosť, ako ťa dať dole.“ A nemyslím ho dať dole fyzicky, ale dať ho dole slušným spôsobom, demokratickým spôsobom. Ja na tie námestia chodím, ja nepotrebujem tam stáť na pódiu, ale podporujem a ja prosím všetkých, aj priaznivcov hnutia SLOVENSKO, poďte, prosím vás pekne, podporte každý jeden protest proti nielen tomuto, jak to bolo povedané, paškvilu, proti tomuto zákonu, ale proti tomu, čo Fico robí, pretože Fico sa vracia k svojej starej robote, a to je vytvárať skorumpovanú politickú štruktúru okolo seba, a ktorí mu budú vďační.
B. Bugár, podpredseda NR SR: (2004-06-30):
(Hlasovanie.) Prítomných 122 poslancov, 115 za, 6 sa zdržali hlasovania, 1 nehlasoval. Konštatujem, že tieto body zo spoločnej správy sme schválili. Aké máte odporúčanie? A. Ivanko, poslanec: Áno, pán predsedajúci, mám splnomocnenie gestorského výboru na prerokovanie poslaneckého návrhu zákona v treťom čítaní s návrhom ihneď.
Figeľ, Ján, podpredseda NR SR (2015-03-18):
Ďakujem pekne za obidvoje. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Pavlovi Zajacovi. Nech sa páči.
Kočiš, Eduard, poslanec NR SR (2021-06-16):
Veľmi pekne ďakujem za slovo, pán predsedajúci. Pani kolegyňa, ako bývalá ministerka vnútra viete určite veľmi odborne a kvalifikovane zhodnotiť a vyhodnotiť všetko, čo sa momentálne deje v Policajnom zbore, na špecializovanej NAKE či Inšpekcii ministerstva vnútra. Jednoducho tieto inštitúcie sú počas vedenia pána ministra Mikulca úplne zdegradované, úplne znehodnotené a členovia týchto policajných a silových zložiek, to nieže tam prebieha vojna, to je proste vojna sever proti juhu. Títo policajti, ktorí by mali spolupracovať, ktorí by mali nejakým spôsobom dohliadať na vyšetrovanie, dohliadať na kvalifikáciu skutkov, dohliadať na to, aby sa nediala neprávosť, jednoducho konajú úplný opak a konajú na základe toho, že požehnanie k tomuto všetkému im dáva terajší minister vnútra pán Mikulec. Vyšetrovatelia naozaj pôsobia ako také neriadené strely, ktoré si lietajú nekoordinovane, kadiaľ sa im páči a veľmi zvláštnym spôsobom. Heslo „Pomáhať a chrániť“ sa úplne vymklo svojej podstate. Čo sa týka správy SIS, nie je to žiadna fabulácia, ale je to hodnoverný súhrn informácií, ktoré pán riaditeľ Aláč tuná v pléne Národnej rady predstavil a trval na svojom, niekoľkokrát to spomenul, že sú to riadne získané dôkazy, ktoré boli získané legálnou cestou a všetko môže byť použité v trestnom konaní. Čiže toto sú základné informácie, prečo je dnes naozaj odvolávaný pán minister Mikulec, ale jeho obhajoba na tieto veci je na bode mrazu.
B. Bugár, podpredseda NR SR: (2001-09-05):
Pán spravodajca, nech sa páči, môžete uviesť. F. Halmeš, poslanec: Áno, pán predsedajúci, vo vystúpení v rozprave pán poslanec Engliš navrhol stiahnuť všetky tri návrhy. Myslím si, že by bolo dobre hlasovať prv o jeho návrhu. Pán poslanec Engliš, prečítam návrh. Národná rada Slovenskej republiky sa uzniesla v zmysle § 73 ods. 3 písm. b) zákon č. 350 na tom, že nebude pokračovať v rokovaní o návrhu zákonov. Žiada vládu o spracovanie nového komplexného zákona o zamestnanosti s prihliadnutím na situáciu v Slovenskej republike. To je návrh pána poslanca Engliša.
Kuffa, Štefan, poslanec NR SR (2021-12-02):
O tisícky ošípaných, ktoré treba potom utratiť, keď taký diviak vbehne do takéhoto stáda. Kedysi to bolo, valasi nemali strelné zbrane, ale mali valašky. A keď, keď čriedy svojich oviec potrebovali ochrániť, oni ich nemali len tak pod hlavami alebo zaťaté kdesi vedľa veraji dverí... (Prerušenie vystúpenia predsedom.)
Svrček, Miloš, poslanec NR SR (2020-09-02):
Ďalej budeme hlasovať o pripomienke pod bodom 4. Odporúčanie je schváliť.
Kadúc, Miroslav, poslanec NR SR (2014-11-25):
Ďakujem veľmi pekne za pozitívne hodnotenie. Ja by som len zdôraznil jednu dôležitú vec, ktorá môže dospieť k nejakému výsledku a to je práve to, že pýtajme sa tých ministrov, pýtajme sa ich do nemoty, prečo je mimoriadne, prečo je skrátené konanie potrebné, kde sú tie dôvody? Ako som povedal, ako som sa pýtal ministra Richtera, ešte nemám odpoveď, budem sa pýtať aj ostatných ministrov, ak budem mať pochybnosti o tom, že to konanie nie je v súlade s rokovacím poriadkom. A tá otázka na ministra Richtera bola tak úzko postavená, že to, no ja viem, že oni dokážu všetko, ale ja sa tú otázku opýtam ešte raz, to právo tu je a ja to právo využijem a využijem ho veľmi rád, pretože skrátené konanie nepatrí do tejto siene zákonnosti, ak sú na to nie výnimočné, mimoriadne okolnosti.
Glváč, Martin, podpredseda NR SR (2019-06-27):
Pani poslankyňa Grausová.
Schlosár, Rastislav, poslanec NR SR (2022-02-15):
Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Matovič, Igor, podpredseda vlády a minister financií SR (2021-06-30):
Ďakujem veľmi pekne. Kolegyne, kolegovia, tak ako som včera aj pri návrhu na skrátené legislatívne konanie v tejto veci uviedol, cieľom tohto predloženého návrhu zákona je rozšíriť finančné opatrenia na zmiernenie následkov koronakrízy o ďalšie opatrenie, ktorým je poskytnutie finančnej pomoci pre cestovné kancelárie. Včera som to hovoril tak, by som povedal, formálne, dnes to skúsim vysvetliť tak inak, možno lopatisticky. Cestovné kancelárie pred začiatkom koronakrízy minulý rok predávali zájazdy tzv. first momenty alebo jednoducho vopred, ľudia sú zvyknutí, zaujímavá časť ľudí takýmto spôsobom zájazdy nakupuje, naplánuje si dovolenku na leto, dostanú na základe toho slušnú zľavu. Potom prišiel, prišla koronakríza a zrazu cestovné kancelárie alebo ich zákazníci chceli vrátiť peniaze. Ale cestovné kancelárie medzičasom nemali, lebo z nich zaplatili zálohy do gréckych, tureckých a rôznych hotelov, jednoducho tých poskytovateľov služieb. Čiže sa dostali do bezvýchodiskovej situácie. V prípade ak by vyplatili niektorým tým klientom peniaze z toho mála, čo im zostalo, by zrejme väčšina z nich alebo všetky skrachovali. Preto sme takto pred rokom sa spoločne rozhodli alebo teda vy ste to odhlasovali, že tí ľudia dostanú tzv. vouchery na to, aby si tí zákazníci, že nebudú mať nárok na vyplatenie peňazí hneď, nebudú riskovať, že tá cestovná kancelária skrachuje, ale dostanú voucher na to, aby si ho uplatnili do augusta tohto roku a v prípade, ak si ho neuplatnia, tak do 14 dní cestovná kancelária im musí vyplatiť financie. No a teda koniec augusta sa blíži a nie všetci klienti si uplatnia tento zájazd. Zároveň nie je v našich rukách, ako nám delta variant a kedy na Slovensko príde, aké bude mať dopady, či vôbec sa bude cestovať napríklad niekedy v auguste, či bude dovolené a za akých podmienok cestovať a ísť na dovolenku a uplatniť si tento voucher. To znamená, že týmto návrhom zákona zavádzame vlastne možnosť, aby sme cestovné kancelárie v štichu nenechali, čiže im poskytneme preklenovacie úvery, ktoré na tie peniaze alebo ten objem voucherov, ktoré budú musieť vyplatiť zákazníkom, ale naďalej tie peniaze vlastne budú mať blokované v tom Grécku, Turecku, ktoré som spomenul. A následne postupne, jak sa vybývajú alebo, ako by som to povedal, minú, alebo zrealizujú tie zájazdy, tak postupne, ako budú pritekať peniaze cestovným kanceláriám, tak budú sa peniaze vlastne vracať, budú oni peniaze vracať späť štátu. A takýmto spôsobom by sme spoločnými silami preklenuli vlastne tú krízovú situáciu v cestovných kanceláriách, a teda v pár stotisíc prípadoch klientov, ktorí tie zájazdy tam kúpené majú. Myslím si, že v tomto duchu by to aj stačilo. Ďakuje veľmi pekne.
Kavecká, Monika, poslankyňa NR SR (2021-04-30):
Ďakujem veľmi pekne za slovo. Vážený pán, pre mňa pán, a milý Igor. Zápas o zdravie a život človeka je pre mňa ako zdravotníka tiež jedno z naj, z naj... na hodnote a ďakujem ti za to, že si sa obetoval a obetuješ sa stále pre ľudí. Ďakujem ti za to, že nie si cynický politik, že si práve neuprednostnil tie politické preferencie, tú ľúbivosť politickú pred tým, aby si mohol sa postarať o ľudí, aby si mohol zachrániť čo najviac životov. Stálo ťa to nemalé úsilie. Ďakujem ti za úprimnosť, za ľudí, ktorých si chcel chrániť a pomáhať im a chrániš ich aj teraz a to bez rozdielu politickej príslušnosti, náboženskej, ekonomickej, akejkoľvek. Berieš každého človeka ako človeka. Viem, čím si si prešiel ako človek, čomu si musel čeliť aj stále čelíš, lebo na Slovensku sa veľmi rýchlo zabúda. A zabúda sa, bohužiaľ, aj na to dobré, ale ver tomu, že veľa ľudí nezabúda. K testovaniu poviem iba toľko, že je mi veľmi ľúto, že sa vyjadrujú k testovaniu ľudia, ktorí nemajú žiadnu praktickú skúsenosť. Ja jediná z tejto sály sa môžem ku tomu relevantne vyjadriť, pretože som niekoľkotisíc testov urobila, bola som pri nich a z tých očí ľudí, ktorí prichádzali na testovania, vychádzalo mnohokrát, vo väčšine prípadov vďak za to, že majú tú možnosť, lebo je to najvyššia forma chránenia v tom, že keď poznáte svoje ochorenie... (Prerušenie vystúpenia časomerom. Potlesk.)
Paška, Pavol, predseda NR SR (2013-06-26):
Hlasujeme, nie je to vládny návrh, je to poslanecký návrh.
Čepček, Martin, poslanec NR SR (2023-02-14):
Ďakujem pekne. Nebudem to veľmi naťahovať. Predstavím len tak z krátkosti tento návrh zákona. Tento návrh zákona sa dotýka v podstate aj platov nás poslancov. Je to v podstate zmrazenie platov poslancov, aby sa nám od toho marca, resp. odkedy sa budú zvyšovať platy, nezvyšovali alebo ostali na tej úrovni, ako sú. A má to pozitívny dopad na štátny rozpočet, lebo každý sa tu oháňa štátnym rozpočtom, koľko to bude stáť a tak ďalej. Jednoduchý návrh zákona. To znamená, prosím o podporu. Ďakujem.